BEM ให้น้องโดยสาร MRT ฟรีเนื่องในโอกาสวันเด็กแห่งชาติ
BEM ร่วมกิจกรรมวันเด็กแห่งชาติ ประจำปี 2560 มอบสิทธิพิเศษให้แก่เด็กที่อายุไม่เกิน 14 ปี และมีความสูงไม่เกิน 140 เซนติเมตร ด้วยการยกเว้นค่าโดยสารตลอดระยะเวลาการให้บริการ
6 ม.ค. 2560


บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ร่วมกิจกรรมวันเด็กแห่งชาติ ประจำปี 2560 ในวันเสาร์ที่ 14 มกราคม 2560 มอบของขวัญวันเด็กและแชร์ความสุขให้น้องๆ เพื่อส่งเสริมประสบการณ์การเดินทางด้วยรถไฟฟ้า MRT โดยมอบสิทธิพิเศษให้แก่เด็กที่อายุไม่เกิน 14 ปี และมีความสูงไม่เกิน 140 เซนติเมตร ด้วยการยกเว้นค่าโดยสารตลอดระยะเวลาการให้บริการ เพียงน้องๆ แสดงตัวที่ห้องออกบัตรโดยสาร ณ รถไฟฟ้า MRT ทั้ง 2 สาย สายเฉลิมรัชมงคล (สายสีน้ำเงิน) และสายฉลองรัชธรรม (สายสีม่วง) และขอเชิญชวนร่วมกิจกรรมวันเด็ก ณ สถานีรถไฟฟ้า MRT พระราม 9 และสถานีศูนย์ราชการนนทบุรี ตั้งแต่เวลา 8.00 – 15.00 น. 